Idi Amin

Idi Amin Dada Oumee (Koboko, 1925 – Jidda, Saudi Arabia, 2003ko abuztuaren 16a) ugandar militar, politikari eta diktadorea izan zen. Ugandako presidentea izan zen 1971-1979 bitartean.

 Bizitza 
1966an, Mutesa II.a erregea aginpidetik kentzen lagundu zion Milton Oboteri. Bost urte geroago, Obote bota eta aginpide guztiak beretzat hartu zituen. Kanpo-politika zentzu zehatzik gabea bideratu zuen (Hego Afrikarekiko harremanak eta Israelekikoak hautsi eta arabiarren aldeko azaldu, Tanzania eta Kenyarekiko tirabirak), Mendebaldearen aldekoa eta xenofoboa. Haren diktadura ezaguna izan zen giza-eskubideen bortxaketagatik hala nola, errepresio politikoa, jazarpen etnikoa, hilketak eta asiarren kanporatzea. Zenbait iturriren arabera, 100.000-500.000 pertsona erail zituen. "Bere Gorentasuna, Bizi arteko Presidente, Lur Mariskala, Al Hadji Doktorea Idi Amin Dada, VC, DSO, MC, Lurreko Pizti guztien Jauna eta Itsasoko Arrainena Britaniar Inperioaren Konkistatzailea Afrikan Orokorrean eta Ugandan Bereziki eta Eskoziako Errege" izendatu zuen bere burua.

1975-1976 bitartean, Afrikar Batasunerako Erakundeko presidentea izan zen. 1978an Tanzaniako Kagera probintzia anexionatzen saiatu zen, eta horrek Uganda-Tanzania Gerra piztu zuen. 1979an Ugandako oposizioak, Tanzaniaren laguntzarekin, agintetik egotzi zuen. Amin Dadak Libiara egin zuen ihes, eta handik, 1981ean, Saudi Arabiara. Bertan hil zen 2003an.

 Zinema 
 Général Idi Amin Dada: Autoportrait (dokumentala, 1974)
 The Last King of Scotland ("Eskoziako Azken Erregea", 2006)

 Erreferentziak 

 Kanpo estekak 

Kategoria:Ugandako politikariak
Kategoria:Ugandako militarrak
Kategoria:Ugandako musulmanak
Kategoria:Diktadoreak
Kategoria:Kanibalismoa Afrikan
Kategoria:Afrikako Batasuneko presidenteak
Kategoria:Genozidak
Kategoria:Kampalarrak
Kategoria:Landa mariskalak
Kategoria:Estatu-kolpe bidez boterea eskuratu zuten liderrak